Document ID: /roh_data/filtered/fineweb-2-filterrobots_roh.jsonl.gz/33393

Davart la demissiun dad Eric Olsen è gia vegnì speculà ils davos dis. La demissiun stettia en connex cun ina affera en la Siria. L'entschatta mars aveva l'interpresa concedì d'avair fatg sbagls en la fabrica da Lafarge en la Siria. En la communicaziun hai num vinavant che Olsen sez na saja betg sa fatg culpaivel. El saja dentant persvadì che sia demissiun vegnia a schliar las tensiuns e purtar ruaus en l'interpresa.
Proxims pass
Eric Olsen è vegnì elegì sco schef dal concern l’onn 2015 tar la fusiun dals dus concerns da cement Lafarge e Holcim. La tschertga per in successur dad Olsen è gia vegnida instradada. Uschia hai num en la communicaziun. En il fratemp vegn il president dal cussegl d’administraziun Beat Hess a survegliar la fasa transitorica ed era a manar il concern davent mez fanadur suenter la demissiun dad Olsen. Las fatschentas operativas vegn dentant Roland Köhler a surpigliar.
RR novitads 07:30